ฮั่งเส็งปิดเช้าทะยาน 256.57 จุด หลังดีเบต”ทรัมป์-ฮิลลารี”ปิดฉาก
ฮั่งเส็งปิดเช้าทะยาน 256.57 จุด หลังดีเบต"ทรัมป์-ฮิลลารี"ปิดฉาก
27 ก.ย. 2559

ดัชนีฮั่งเส็งตลาดหุ้นฮ่องกงปิดเช้าปรับตัวเพิ่มขึ้น โดยดัชนีฮั่งเส็งเพิ่มขึ้น 256.57 จุด หรือ 1.10% ปิดภาคเช้าที่ 23,574.49 จุด หลังการดีเบตครั้งแรกระหว่างนางฮิลลารี คลินตัน และนายโดนัลด์ ทรัมป์ สิ้นสุดลง โดยนักวิเคราะห์มองว่านางคลินตันได้รับชัยชนะในการดีเบตครั้งนี้
สำนักข่าว CNN เปิดเผยผลสำรวจพบว่า ผู้ถูกสำรวจจำนวน 62% มองว่านางฮิลลารี คลินตัน ผู้สมัครชิงตำแหน่งประธานาธิบดีสหรัฐจากพรรคเดโมแครต ได้รับชัยชนะในการดีเบตรอบแรก ขณะที่ 27% มองว่านายโดนัลด์ ทรัมป์ คู่แข่งจากพรรครีพับลิกัน ได้รับชัยชนะ